Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A tervezet a szervezetkorszerûsítésbõl adódó módosításokon túl közösségi jogi aktusokból eredõ törvényi szintû jogalkotási feladatok megvalósítását is tartalmazta. Ezek közül az országgyûlési biztos nem tartotta elfogadhatónak a hulladékgazdálkodásról szóló 2000. évi XLIII. törvény (a továbbiakban: Hgt.) 56. § (8) bekezdésével kapcsolatos módosítástervezetet. Az országgyûlési biztos álláspontja szerint a Hgt.-nek ez a változtatása nagyobb jelentõségû, minthogy az egy
Paragraph Index: 365

A tervezet a szervezetkorszerûsítésbõl adódó módosításokon túl közösségi jogi aktusokból eredõ törvényi szintû jogalkotási feladatok megvalósítását is tartalmazta. Ezek közül az országgyûlési biztos nem tartotta elfogadhatónak a hulladékgazdálkodásról szóló 2000. évi XLIII. törvény (a továbbiakban: Hgt.) 56. § (8) bekezdésével kapcsolatos módosítástervezetet. Az országgyûlési biztos álláspontja szerint a Hgt.-nek ez a változtatása nagyobb jelentõségû, minthogy az egy alapvetõen szervezeti változásokhoz igazodó szabályokkal együtt kerüljön elfogadásra. Az országgyûlési biztos hangsúlyozta, hogy a tervezetben szereplõ jogszabály-változtatás alapvetõen fogja befolyásolni a hulladékgazdálkodásban résztvevõ gazdasági szereplõk (elsõsorban a gyártók) tevékenységét. A Hgt. 18. § (1) bekezdése rögzíti ugyan, hogy a hulladékhasznosítás egyik lehetséges módozata a hulladék energiatartalmának kinyerésével energetikai hasznosítás, ennek kiemelése – és így preferálása – álláspontja szerint aggályos abból a szempontból, hogy a három hasznosítási módból környezeti szempontból ez a legkedvezõtlenebb. Ez szolgálja legkevésbé a megelõzés elvét – mely a hulladékgazdálkodás elsõdleges elve –, illetve a természeti erõforrásokkal való takarékoskodást. A Hgt. elsõdleges célja a keletkezett hulladékok minél nagyobb arányú hasznosítása és a fogyasztás–termelésben körforgásban való tartás. Utalt arra is, hogy 2006/162/II. szám a hasznosítás 18. §-ban meghatározott sorrendje nem véletlen, az egy prioritási szempontot fogalmaz meg. Elsõsorban tehát a csomagolási hulladék keletkezésének megelõzésére kell törekedni, míg további alapelvként a csomagolóanyag újrahasználatára, vagy a csomagolási hulladék anyagában történõ, és végül más módon történõ hasznosítására. A tervezet szerint a változtatást az uniós normának való megfelelés indokolja. Az országgyûlési biztos hangsúlyozta, hogy a hivatkozott irányelvben megfogalmazottaktól lehetõség lenne akár magasabb arányszámokat is elõírni a Hgt.-ben, illetve a többi tagországhoz képest az energetikai hasznosítást kevésbé preferáló rendszert támogatni. A „legkisebb szigor klauzulája” szerint ugyanis a tagállamok eltérhetnek a közösségi elvárásoktól, de kizárólag a nagyobb szigor irányában, a közösségi szabályt egyebekben nem változtathatják meg. Az országgyûlési biztos észrevételeit a tervezet elõkészítõje nem vette figyelembe. Az egyes környezetvédelmi,

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes